
COMUNICAT 



În data de 25 octombrie 2013, cu prilejul Zilei Europene a Justiţiei,Curtea de Apel Iaşi organizează „ Ziua Uşilor Deschise”, manifestare ce vizează consolidarea relaţiei de încredere dintre magistraţi, cei care înfăptuiesc actul de justiţie, şi beneficiarii acestuia. 

Cu acest prilej, cetăţenii au posibilitatea să îşi formeze o reprezentare clară a imaginii reale a condiţiilor de lucru ale magistraţilor şi personalului auxiliar, precum şi a etapelor pe care le parcurge un dosar de la înregistrare până la soluţionare, în scopul asigurării transparenţei activităţii instanţei.
Aducem la cunoştinţa persoanelor interesate că, începând cu ora 10.00, au posibilitatea, pe baza documentelor de identitate, să viziteze unele compartimentele ale instanţei în care se desfăşoară activitatea din cadrul instituţiei, fără însă a se perturba activităţile curente ale Curţii de Apel Iaşi.

